เรื่องร้องเรียน: ทางเข้าที่จอดรถตรงนี้รถติดมากทุกวันเพราะพอที่จอดเต็มแล้วก็ยังจอดรอกันอยู่ไม่ยอมไปไหน รถจะเลี้ยวมาก็ไม่ได้ตรงไปก็ติด แก้ปัญหาหน่อยค่ะ
การดำเนินการของเจ้าหน้าที่: กรุงเทพมหานครได้จัดเก็บค่าธรรมเนียมจอดรถในลานจอดรถเขตทางถนนราชดำริ โดยอาศัยอำนาจตามพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ. 2562 และข้อบัญญัติกรุงเทพมหานคร เรื่อง การจัดระเบียบการจอดรถ พ.ศ. 2564 โดยยกเว้นการจัดเก็บค่าธรรมเนียมจอดรถสำหรับรถทุกประเภทเฉพาะ 5 นาทีแรก เพื่อให้รถที่จะจอดรถเลี้ยวเข้ามาที่ลานจอดรถ หากไม่มีที่จอดรถว่างจึงให้ขับรถออกจากลานจอดรถภายใน 5 นาที ซึ่งจะทำให้รถเคลื่อนตัวอย่างต่อเนื่องไม่ติดขัดบริเวณทางเข้า แต่กรณีที่จอดรถในลานจอดรถเต็มทุกช่องจอด จะได้ส่งเจ้าหน้าที่ของกรุงเทพมหานครร่วมกับตำรวจ สน.ลุมพินี แจ้งให้รถที่รอเข้าจอดรถเคลื่อนตัวไปหาที่จอดรถบริเวณอื่นเพื่อบรรเทาปัญหาการจราจรติดขัด หากฝ่าฝืนเจ้าหน้าที่ตำรวจจะใช้เครื่องมือบังคับล้อต่อไป (กองรายได้ สำนักการคลัง)
ความเห็นของผู้แจ้ง: วันนี้ผ่านก็ยังจอดกันเหมือนเดิมค่ะ ถ้าจะให้ตำรวจมายืน ต้องมาตั้งแต่ 7โมงแล้วนะคะ แล้วก็มาทุกวัน
พื้นที่: แขวงลุมพินี เขตปทุมวัน กรุงเทพมหานคร